Skoolskieter het glo vooraf planne bekend gemaakAdam Lanza Die man, wat verlede jaar 28 mense se lewens geëis het tydens ŉ skietery by ŉ laerskool in Amerika, het moontlik voor die aanval sy planne op die internet bekend gemaak. Owerhede het Maandag gesê ŉ vrou van Texas het op 14 Desember, die dag van die aanval, met die polisie in Connecticut in verbinding getree om te sê dat haar seun in kontak was met iemand wat in ŉ videospeletjie gesê het daar gaan ŉ skietery by ŉ skool wees. ŉ Anonieme gebruiker het die kommentaar, twee dae voor die voorval, aanlyn gepubliseer en gesê dat hy ŉ selfmoord op 14 Desember beplan en dat dit nasionaal die nuus sal haal. Die persoon het gesê hy bly in Connecticut. Die inligting is bekend gemaak in ŉ aansoek vir ŉ lasbrief om Adam Lanza se rekenaar te deursoek. Owerhede sê die hardeskyf is gebreek en hulle kon niks bruikbaar opspoor nie. Die 20-jarige Lanza het by die Sandy Hook Elementary School selfmoord gepleeg ná die skietery. Sy ma, wat by die skool gewerk het, is onder die oorledenes. Lees ook: Massamoord: Juffrou red ‘n hele klas vol Gr. 1s VSA-skiettragedie eis 27